Utthitapadangushthasana

Utthitahastapadangushthasana (; ATSA: Utthitahastapādāṅguṣṭhāsana), Genggaman Ibu Jari Kaki Berdiri (Jawi: ) atau Sikap Tangan Terangkat ke Ibu Jari Kaki (Jawi: ) ialah satu asana keseimbangan berdiri dalam yoga moden sebagai senaman.

Etimologi dan asal-usul

Nama ini berasal daripada perkataan Sanskrit  () yang bermaksud "dilanjutkan" atau "diregangkan",  () yang bermaksud "tangan",  () yang bermaksud "kaki",  () yang bermaksud "ibu jari" (tangan atau kaki), dan  () yang bermaksud "sikap" atau "duduk". Nama Padangusthasana (tanpa Utthita) digunakan dengan maksud yang berbeza dalam Bikramayoga. "Sikap Ibu Jari Kaki" adalah nombor 12 dalam urutan asananya; ia adalah satu sikap mencangkung dengan sebelah kaki disilangkan secara ringan di atas kaki yang berdiri, yang dibengkokkan supaya punggung mendekati atau terletak pada tumit; walaupun dari segi etimologi, tiada sentuhan antara tangan dan kaki.

Walau bagaimanapun, sikap ini nampaknya bukan berasal dari India, dan ia tidak ditemui dalam teks hathayoga zaman pertengahan. Satu sikap yang serupa telah diterangkan dalam teks Denmark awal abad ke-20 oleh Niels Bukh iaitu Primitive Gymnastics, yang seterusnya berasal daripada tradisi gimnastik Skandinavia abad ke-19. Sikap ini telah sampai ke India menjelang tahun 1920-an. Swami Kuvalayananda memasukkannya ke dalam sistem senamannya, di mana ia kemudiannya diambil oleh guru yoga yang berpengaruh, Tirumalai Krishnamacharya.

Keterangan

Utthitapadangushthasana ialah satu sikap dengan badan berdiri tegak, pada sebelah kaki; kaki yang satu lagi diregangkan lurus, dan kaki bagi kaki yang diangkat itu digenggam oleh tangan pada sisi badan yang sama. Ia dimulakan daripada sikap berdiri Tadasana. Sikap ini mempunyai dua bentuk: I, dengan kaki yang diangkat ke hadapan, dan tangan yang bertentangan di pinggul; II, dengan kaki yang diangkat ke sisi, dan tangan yang bertentangan diregangkan lurus ke sisi yang satu lagi. Pelajar boleh mempraktikkan sikap ini menggunakan tali untuk memegang kaki yang diregangkan, atau menggunakan birai atau dinding untuk sokongan; atau boleh membiarkan lutut dibengkokkan. Sikap ini berada pada permulaan Siri Utama ashtangavinyasayoga.

Variasi
Utthitaikapadasana (sikap satu kaki terangkat) ialah bentuk yang lebih ringan bagi sikap yang sama, di mana kaki tidak diangkat cukup tinggi untuk membolehkan jari kaki digenggam.

Utthitaparshvasahitasana (sikap berserta rusuk terangkat) mempunyai kaki yang diangkat ke arah sisi dan kepala dipalingkan menjauhi kaki yang diangkat tersebut.

Svargadvijasana (sikap burung syurga) mempunyai kaki yang diangkat ke arah sisi, tangan digenggam di bawah paha dengan lengan pada sisi kaki yang diangkat berada di hadapan, manakala lengan yang satu lagi di belakang.

 Rujukan 

Sumber





Category:Asana berkaki satu

en:Utthita Padangusthasana